CELEX: 62009CN0028
Language: da
Date: 2009-01-21 00:00:00
Title: Sag C-28/09: Sag anlagt den 21. januar 2009 — Kommissionen for De Europæiske Fællesskaber mod Republikken Østrig

21.3.2009   
            
            
               DA
            
            
               Den Europæiske Unions Tidende
            
            
               C 69/28
            
         Sag anlagt den 21. januar 2009 — Kommissionen for De Europæiske Fællesskaber mod Republikken Østrig
   (Sag C-28/09)
   (2009/C 69/51)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved P. Oliver, A. Alcover San Pedro og B. Schima, som befuldmægtigede)
   
      Sagsøgt: Republikken Østrig
   Sagsøgerens påstande
   
               —
            
            
               Det fastslås, at Republikken Østrig har tilsidesat sine forpligtelser i henhold til artikel 28 og 29 EF, idet den har indført et kørselsforbud for lastbiler med en samlet vægt på over 7,5 tons, som transporterer bestemte godsarter, på en del af motorvej A12.
            
         
               —
            
            
               Republikken Østrig tilpligtes at betale sagens omkostninger.
            
         Søgsmålsgrunde og væsentligste argumenter
   Indførelsen af et sektoralt kørselsforbud for lastbiler, der er lastet med bestemte godsarter, med en samlet vægt på over 7,5 tons på motorvej A12 er en foranstaltning med tilsvarende virkning som en kvantitativ restriktion og den er således ikke forenelig med artikel 28 og 29 EF. Den omtvistede foranstaltning er hverken passende eller nødvendig for at tilføre luftkvaliteten på motorvej A12 en ved fællesskabsretten påbudt forbedring, da den ikke er formålsbestemt og på ingen måde tager højde for mindre begrænsende foranstaltninger, som f.eks. faste hastighedsbegrænsninger eller emissionsafhængige kørselsforbud. Derudover har sagsøgte ikke henvist til egnede alternativer til transport på vejen.